text: Presentem els reptes del sector de l'atenció a la gent gran als partits polítics del Parlament de Catalunya | ACRA - Associació Catalana de Recursos Assistencials
  Les PEVS, a debat en el Parlament
  Per altra banda, el Conseller de Treball, Afers Socials i Famílies, Chakir El Homrani, i el diputat del PSC, Raúl Moreno, van debatre ahir en el Parlament respecte l'atenció a la gent gran a Catalunya. Moreno va preguntar al conseller per l'increment de valor de les PEVS, demanda que ACRA va realitzant des de fa molt temps, i aquest va reconèixer que el número de prestacions vinculades havien augmentat un 25% els dos darrers anys.
  A continuació, els enllaços de vídeo amb les intervencions:
  Intervenció diputat Sr. Raúl Moreno (PSC)
  Rèplica Hble Conseller Sr. Chakir El Homrani (ERC)
  Rèplica diputat Sr. Raúl Moreno (PSC)
  Contrarèplica Hble Conseller Sr. Chakir El Homrani (ERC)
  La presidenta d'ACRA, Cinta Pascual, i la directora general, Montse Llopis, es van reunir ahir amb representants dels partits polítics per presentar els principals reptes del sector de l'atenció a la gent gran a Catalunya. Les trobades van tenir lloc al Parlament de Catalunya, i es van produir amb representants de Ciutadans, Junts per Catalunya, PSC i Catalunya en Comú, als quals es van exposar els principals punts que ACRA porta defensant des de fa temps:
  - Increment del valor de les PEVS per reduir la llista d'espera.
  - Increment de les tarifes públiques en residència assistida i centre de dia.
  - Necessitat de trobar personal en el sector.
  Les trobades realitzades ahir (ACRA s'havia reunit anteriorment amb el Govern i amb el Partit Popular) s'han d'emmarcar com a part de l'estratègia d'ACRA per esdevenir un agent d'influència en l'entorn social, a més de defensar els interessos dels socis i del sector davant les administracions i els partits polítics, entre d'altres.